אנטון ילצ'ין

אנטון ויקטורוביץ' ילצ'ין (באנגלית: Anton Viktorovich Yelchin; ברוסית: Анто́н Ви́кторович Ельчи́н;‏ 11 במרץ 1989 – 19 ביוני 2016) היה שחקן קולנוע יהודי-אמריקאי. התפרסם בזכות הופעותיו בסרטים "שליחות קטלנית: התעוררות", "אלפא דוג" ובטרילוגיה המחודשת של מסע בין כוכבים: "סטארטרק", "סטארטרק: אל תוך החשיכה", ו"סטארטרק: אל האינסוף". ילצ'ין נולד בלנינגרד שבברית המועצות דאז (כיום סנקט פטרבורג ברוסיה) למשפחה יהודית. הוריו, ויקטור ילצ'ין ואירינה קורינה, היו רקדני קרח מהמפורסמים והמצליחים ביותר ברוסיה. בגלל יהדותם והאנטישמיות של המשטר הסובייטי לא הורשו לייצג את ברית המועצות באולימפיאדת סאפורו (1972). הם היגרו עמו לארצות הברית כאשר ילצ'ין היה בן חצי שנה, קיבלו מעמד של פליטים פוליטיים יהודים, והתיישבו בלוס אנג'לס. בארצות הברית עובדת אמו בתור כוריאוגרפית של החלקה אמנותית, ואביו הוא מאמן החלקה אמנותית שאימן בעבר את המחליקה סשה כהן. ילצ'ין למד קולנוע באוניברסיטת דרום קליפורניה. הוא התגלה בגיל צעיר, כשלמד בכיתת משחק מיוחדת בלוס אנג'לס. מחוץ לקריירה שלו בתור שחקן, הוא ניגן על גיטרה ועל פסנתר עם להקת הפאנק רוק "ראשי הפטישים". ילצ'ין החל את הקריירה שלו כילד בסרטים הקטנים "זה הזמן לרקוד", "מיילו יוצא לעולם", וביותר מפורסמים "שעת העכביש", בתור בנו של נשיא רוסיה, ו"לבבות באטלנטיס", בתפקיד ראשי לצדו של אנתוני הופקינס. כשהתבגר מעט גילם את ביירד, בנו של הפסיכיאטר ד"ר קרייג הפסטודט (האנק עזריה) בשתי עונות סדרת הדרמה "הף". הוא גילם את הקורבן זאק מאצורסקי, המבוסס על דמותו של ניקולס מרקוביץ' בסרט הפשע "אלפא דוג", ואת דמות הנער הראשית בסרט "צ'ארלי ברטלט". ילצ'ין פרץ לתודעה בשני שוברי הקופות של קיץ 2009, "שליחות קטלנית: התעוררות", בתור נער ההתנגדות קייל ריס, אביו של מנהיג המרד האנושי במכונות ג'ון קונור (כריסטיאן בייל), ו"סטארטרק", בתור הנווט הרוסי פאבל צ'כוב. ב-2011 כיכב בסרט הדרמה הרומנטי "מאוהבים בטרוף" ("בטירוף" / "כמו משוגעים"), לצד פליסיטי ג'ונס וג'ניפר לורנס. בשנת 2015 שיחק לצד אימוג'ן פוטס בסרט האימה "חדר מנוחה" של הבמאי ג'רמי סולנייר. ביולי 2016, כחודש לאחר מותו, יצא לאקרנים סרט המדע הבדיוני "סטארטרק: אל האינסוף". הוא שיחק בו לצד כריס פיין ואידריס אלבה. זהו הסרט ה-13 במספר בסדרת סרטי "מסע בין כוכבים", והוא משמש כהמשכו הישיר של הסרט "האויב בתוכנו - סטארטרק" משנת 2013. ילצ'ין נהרג לאחר סיום צילומי הסרט. בקרדיטים שבסיום הוסיפו יוצרי הסרט "סטארטרק" הקדשה לזכרו, For Anton, מיד לאחר ההקדשה ישנה גם הקדשה לשחקן לאונרד נימוי, ששיחק בעבר את דמותו של ספוק ונפטר לפני תחילת הצילומים. ב-2017 יצא סרט חדש בכיכובו "זיכרון מחדש", בו הוא משחק לצד פיטר דינקלג'. אנטון ילצ'ין נהרג בתאונת דרכים בחניית ביתו ב-19 ביוני 2016, בן 27 במותו. בשל גילו הוכנס לרשימת חברי מועדון 27. גופתו נמצאה סמוך לביתו שבלוס אנג'לס על ידי חברים, שדאגו משום שלא הופיע לחזרות לקראת תפקיד חדש שהיו אמורות להתקיים באותו יום. הוא נמצא כשהוא ללא רוח חיים. לדברי המשטרה, כלי הרכב שלו עדיין פעל והמכונית הייתה בהילוך סרק. הוא נפגע מרכבו שלו, שהידרדר לאחור בחניון. מדיה וקבצים בנושא אנטון ילצ'ין בוויקישיתוף אתר האינטרנט הרשמי של אנטון ילצ'ין (באנגלית) אנטון ילצ'ין, ברשת החברתית אינסטגרם אנטון ילצ'ין, במסד הנתונים הקולנועיים IMDb (באנגלית) אנטון ילצ'ין, באתר "אידיבי", מאגר הידע העברי לקולנוע ישראלי ועולמי אנטון ילצ'ין, באתר AllMovie (באנגלית) אנטון ילצ'ין, באתר Rotten Tomatoes (באנגלית) אנטון ילצ'ין, באתר Box Office Mojo (באנגלית) אנטון ילצ'ין, במסד הנתונים הקולנועיים KinoPoisk (ברוסית) אנטון ילצ'ין, באתר MusicBrainz (באנגלית) אנטון ילצ'ין, באתר Discogs (באנגלית) אמיר קמינר, "יש כל מיני סוגי יהודים - אני לא כמו בסרט", באתר ynet, 5 באוגוסט 2015 אנטון ילצ'ין, באתר "Find a Grave" (באנגלית) Times, Los Angeles. "'Star Trek' actor Anton Yelchin's SUV was recalled in April over rollaway risk". latimes.com. נבדק ב-2016-06-20. "'Star Trek' actor Anton Yelchin dies in freak car accident". CNN. נבדק ב-19 ביוני 2016. {{cite web}}: (עזרה) "Actor who played Chekov in Star Trek reboot dead after being pinned by own car". CBC News. נבדק ב-2016-06-20. "Star Trek actor Anton Yelchin died of his injuries in less than a minute after his Jeep crushed him as coroner officially rules it an accident". Daily Mail. נבדק ב-14 באוקטובר 2016. {{cite web}}: (עזרה)